《和湖州文同与可学士见寄》
宋代·冯山

闻乞湖州去，交亲不与谋。京尘收马足，汴水放船头。

试茗春归渚，题诗月满楼。散人吟不尽，苕霅一溪秋。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。